open-index/open-wikipedia-markdown huggingface dataset:
Kina under Vinter-OL 1980

**Kina under Vinter-OL 1980**. Tjuefire sportsutøvere, tretten menn og elleve kvinner, fra Folkerepublikken Kina deltok i fem sporter, alpint, kunstløp, langrenn, hurtigløp på skøyter og skiskyting under Vinter-OL 1980 i Lake Placid i USA. Kina, som deltok for første gang i et vinter-OL, vant ikke noen medaljer. Beste plassering var en fjortendeplass i skiskyting 4&nbsp;x&nbsp;7,5&nbsp;km stafett. 
 
## Medaljer

## Eksterne lenker
* Resultater og profilside  på sports-reference.com
Langen

**Langen** kan vise til:

## I Norge
*Langen (Akershus) – en innsjø i Nordre Follo og Enebakk kommuner i Akershus
*Langen (Bamble) – en innsjø i Bamble og Skien kommuner i Telemark
*Langen (Meråker) – en innsjø i Meråker kommune i Trøndelag
*Langen (Nome) – en innsjø i Nome kommune i Telemark
*Langen (Sarpsborg) – en innsjø i Sarpsborg, Rakkestad og Halden kommuner i Østfold
*Langen (Tydal) – en innsjø i Tydal kommune i Trøndelag

## I Tyskland
*Langen (Hessen) – en by i delstaten Hessen
*Langen (Niedersachsen) – en by i delstaten Niedersachsen

## Personer
*Ivar Langen – rektor ved Universitetet i Stavanger
*Carl-Friedrich Freiherr von Langen – en tysk rytter
*Ellen van Langen – en nederlandsk friidrettsutøver
Åkirkeby kommune

**Åkirkeby kommune** eller **Aakirkeby kommune**  var en dansk kommune i Bornholms amt på Bornholm dannet ved kommunalreformen i 1970 fra 1. april 1970.

Sognene Nylarsker sogn (Vester herred), Pedersker sogn (Øster herred), Vestermarie sogn (Vester herred), Aaker sogn (Øster herred) og Aakirkeby sogn (Øster herred) inngikk i den nye Åkirkeby kommune.

Den 1. januar 2003 ble kommunen slått sammen med kommunene Allinge-Gudhjem, Hasle, Neksø og Rønne til Bornholms regionskommune.

## Borgermestre
*  Britta Kofoed (V) 2002
*  Birthe Juel-Jensen (V) 1986–2002
*  Aksel Jensen (V) 1970–1986

## Referanser
Liechtenstein under Vinter-OL 1980

**Liechtenstein under Vinter-OL 1980**. Sju sportsutøvere, fire menn og tre kvinner, fra Liechtenstein deltok i to sporter, aking og alpint under Vinter-OL 1980 i Lake Placid i USA. Liechtenstein, som deltok for niende gang i et vinter-OL, vant for første gang gull i et vinter-OL. Hanni Wenzel ble olympisk mester i både slalåm og storslalåm, i tillegg tok hun sølv i utfor. Hennes bror Andreas Wenzel vant sølv i storslalåm. Liechtenstein ble dermed sjette beste nasjon med to gull- og to sølvmedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Strålingssyke

**Strålingssyke** er en benevnelse på de symptomer som oppstår etter en kraftig dose med ioniserende stråling (høyere enn 1000 millisievert), slik som ved en kjernekraftulykke eller når en atombombe detoneres. Syptomene skyldes en massiv ødeleggelse av celler, og de organene som har mange celler under deling rammes hardest.

Det første symptomet er kvalme, innen få timer. Da oppstår diaré på grunn av at tarmslimhinnen er skadet. Den virkelig farlige delen av strålingssyken tar flere uker å utvikle, på grunn av at cellene i beinmargen, som er opprinnelsen til røde og hvite blodlegemer, har blitt slått ut. Ubehandlet kan strålingssyke føre til døden.
Mongolia under Vinter-OL 1980

**Mongolia under Vinter-OL 1980**. Tre sportsutøvere, alle menn, fra Mongolia deltok i to sporter, langrenn og hurtigløp på skøyter under Vinter-OL 1980 i Lake Placid i USA. Mongolia, som deltok for fjerde gang i et vinter-OL, vant ikke noen medaljer. Beste plassering var en 31.-plass på 1&nbsp;500 meter  skøyter.

## Medaljer

 
## Eksterne lenker
* Resultater og profilside  på sports-reference.com
Rønne kommune

**Rønne kommune** var en dansk kommune i Bornholms amt på Bornholm dannet ved kommunalreformen i 1970 fra 1. april 1970.

Sognene Rønne sogn  og Knudsker sogn i Vester herred inngikk i den nye Rønne kommune.

Den 1. januar 2003 ble kommunen slått sammen med kommunene Allinge-Gudhjem, Hasle, Neksø og Åkirkeby til Bornholms regionskommune.

## Borgermestre
* Thomas Thors (S) 1998–2002
* Arne Hansen (S) 1986–1998
* Johannes Schou (S) 1974–1986
* Aage Kjøller (S) 1970–1974

## Referanser
Ohrdruf

**Ohrdruf** er en liten by i Thüringen i Tyskland. Ohrdruf har cirka  innbyggere.

## Historie
I nærheten av Ohrdruf opprettet nasjonalsosialistene i november 1944 en konsentrasjonsleir, som var en satellittleir til den betydelig større leiren Buchenwald.

Leiren ble befridd av amerikanske tropper den 4. april 1945, og den 12. april besøkte generalene Dwight D. Eisenhower, George S. Patton og Omar Bradley leiren. Eisenhower sa at han med egne øyne ville se nazistenes onde gjerninger.

## Bilder

File:Bahnhof Ohrdruf.JPG|Jernbanestasjonen
File:Schlos Ehrenstein Ohrdruf.JPG|Ehrenstein slott
File:GTH OHRDRUF OHRABR.jpg|Gewölbebroen over Ohra, fra 1593


## Referanser


## Eksterne lenker
* 
* Ohrdruf konsentrasjonsleir
Glukoronolakton

**Glukoronolakton** er et karbohydrat. Det forekommer naturlig i menneskekroppen og er involvert i avgiftningsprosesser som støtter opp under kroppens utskilling av avfallsstoffer fra kroppen.

Glukoronolakton finnes også i ulike typer næringsmidler, som for eksempel korn og rødvin.
Bratsberg (Trondheim)

**Bratsberg** er et tettsted og kirkesogn som ligger i den østlige delen *(Strindsida)* av Trondheim kommune i Trøndelag. Tettstedet har  innbyggere per 1. januar , og ligger omtrent 14 kilometer sørøst for Trondheim sentrum.

I sentrum av Bratsberg ligger bygdelaget Bruråk, hvor Bratsberg kirke og Bratsberg skole ligger. Kirkesognet grenser i nord og vest mot Strindmarka, Leira og Nidelva med Tiller på motsatt side. Mot øst og sør for Bratsberg ligger kommunene Malvik og Selbu. Rett sør for Bratsberg ligger Klæbu kirkesogn, som fra 2020 også er en del av Trondheim kommune.

Inntil 1964 tilhørte Bratsberg tidligere Strinda kommune.

## Veier ved Bratsberg
* Bratsbergvegen, en del av Fylkesvei 6674
* Øvre Kvålsvegen
* Ny Jord-vegen
* Paul Røstads veg
* Sætervangvegen
* Engelsåsvegen

## Se også
* Bratsberg kirke
* Bratsberg kirkegård
* Bratsberg kraftverk
* Bratsberg Idrettslag

## Referanser


## Litteratur
*

## Eksterne lenker
* Wikioppføring «Bratsberg» hos Store Norske Leksikon
New Zealand under Vinter-OL 1980

**New Zealand under Vinter-OL 1980**. Fem sportsutøvere, tre menn og to kvinner, fra New Zealand deltok i alpint under Vinter-OL 1980 i Lake Placid i USA. New Zealand, som deltok for sjette gang i et vinter-OL, vant ikke noen medaljer. Beste plassering var to 26.-plasser i slalåm for menn og i damenes utfor. 

## Medaljer

     
## Eksterne lenker
* Resultater og profilside  på sports-reference.com
Atomic Energy Commission

**Atomic Energy Commission** (AEC), var en føderal organisasjon i USA. Organisasjonen ble opprettet i 1946 for å finansiere, planlegge og kontrollere utviklingen av kjernevåpen og kjerneenergi for fredelig bruk. Organisasjonen ble oppløst i 1974 og ble erstattet av Energy Research and Development Administration (ERDA) og Nuclear Regularity Commission (NRC).

## Referanser
Selbekken

**Selbekken** er et tettsted i Orkland kommune i Trøndelag. Tettstedet har  innbyggere per 1. januar . Selbekken er et bygdelag i Lensvik og ligger i Lensvik sogn; sognekirken ligger en kilometer nordvest for Selbekken.

## Referanser
Gandhinagar

**Gandhinagar** (hindi , gujarati ) er hovedstaden i den indiske delstaten Gujarat. Den ligger på bredden av elven Sabarmati, i nordøstlige Gujarat. Ahmadabad, som er delstatens største by, ligger omtrent 30 km sør for Gandhinagar. Selve byen består av 30 sektorer. Gandhinagar er oppkalt etter Mahatma Gandhi, som ble født i Gujarat. 

Da den gamle delstaten Bombay skulle deles i Maharashtra og Gujarat i 1960, var det først tenkt at Ahmadabad skulle bli Gujarats hovedstad, men i stedet bygde man da en helt ny by lenger inn i landet, langs Sabarmati-elven. 

Gandhinagar, som den nye hovedstaden skulle hete, ble ferdiggjort og begynte å fungere som hovedstad i 1970. Den er den nest største byen i India etter Chandigarh som har blitt utarbeidet gjennom byplaner. Ettersom man anvendte nesten samme retninger som i Chandigarh kan det hevdes at også byplanen for Gandhinagar ble utarbeidet av den sveitsiske arkitekten Le Corbusier. 

Ved siden av de administrative enhetene i byen har også elektronikkindustrien vokst i Gandhinagar. Befolkningsveksten i Gandhinagar var spesielt stor i 1980-årene. 

## Eksterne lenker
*  
* Gandhinagar Urban Development Authority (engelsk)
Årnset

**Årnset** eller **Rissa** er et tettsted og administrasjonssenteret i Indre Fosen kommune i Trøndelag. Tettstedet har  innbyggere per 1. januar , og ligger på nordvestsiden av innsjøen Botn. Rein kloster ligger omtrent tre kilometer sørvest for Årnset.

## Referanser
Langørjan

**Langørjan** er et tettsted i Trondheim kommune i Trøndelag. Tettstedet har  innbyggere per 1. januar , og ligger omtrent åtte kilometer nord for Spongdal. 18 kilometer østover ligger Trondheim sentrum.

## Referanser
Nederland under Vinter-OL 1980

**Nederland under Vinter-OL 1980**. Tjueni sportsutøvere, tjuefem menn og fire kvinner, fra Nederland deltok i to sporter, hurtigløp på skøyter og ishockey i Vinter-OL 1980 i Lake Placid i USA. Nederland kom på niendeplass med en gull-, to sølv- og en bronsemedalje. Skøyteløperen Piet Kleine var Nederlands flaggbærer under åpningsseremonien.
 
## Medaljer

## Medaljevinnerne

## Eksterne lenker
* Resultater og profilside  på sports-reference.com
Anand (Gujarat)

**Anand** (gujarati ) er administrasjonssenter for Ananddistriktet i delstaten Gujarat i India. Anand er kjent som Indias melk-hovedstad og er kjent for Amulmeieriet. Landbruksuniversitetet Anand Agricultural University ligger i byen.

Anand ligger mellom Ahmadabad og Vadodara på den vestlige jernbanelinjen. Jernbanelinjen til Godhra (som også dekker hindupilegrimstedet Dakor) går ut fra Anand.
Anand

**Anand** kan vise til:

*Anand (Gujarat)‎‎, en by i delstaten Gujarat i India
*Anand (distrikt), distriktet byen ligger i
*Anand (navn), et mannsnavn
*Viswanathan Anand, en indisk sjakkspiller
Askjem

**Askjem** er et tettsted ved Stadsbygd i Indre Fosen kommune i Trøndelag. Tettstedet har  innbyggere per 1. januar , og ligger omtrent 14 kilometer sør for kommunesenteret Årnset.

## Referanser
Norge under Vinter-OL 1980

**Norge under Vinter-OL 1980**. Sekstifire sportsutøvere fra Norge, femtifem menn og ni kvinner, deltok i sju sporter under Vinter-OL 1980 i Lake Placid i USA. De deltok i alpint, skiskyting, langrenn, skihopping, skøyter, kombinert og ishockey. Norge kom på åttendeplass med en gull-, tre sølv- og seks bronsemedaljer. Skøyteløperen Jan Egil Storholt var Norges flaggbærer under åpningsseremonien.
 
## Medaljer

## Medaljevinnerne

## Alpine grener

### Menn

### Kvinner

## Skiskyting

## Nordiske grener

### Langrenn

#### Menn

**4 x 10 km stafett**

#### Kvinner

**4 x 5 km stafett**

### Kombinert

### Skihopping

## Hurtigløp på skøyter

### Menn

### Kvinner

## Ishockey

## Eksterne lenker
* Norges resultater i Vinter-OL 1980 hos olympedia.org
Polen under Vinter-OL 1980

**Polen under Vinter-OL 1980**. Tretti sportsutøvere, tjueni menn og én kvinne, fra Polen deltok i fem sporter, hurtigløp på skøyter, kombinert, langrenn, skihopping og ishockey under Vinter-OL 1980 i Lake Placid i USA. Polen vant ikke noen medaljer, beste plassering var to femteplasser i 30 km langrenn for menn og i damenes 3000 meter skøyter.

## Medaljer

   
## Eksterne lenker
* Resultater og profilside på sports-reference.com
Ulvåa

**Ulvåa** kan referere til flere elver i Norge:

* Ulvåa (Aurskog-Høland) &ndash; en elv i Aurskog-Høland kommune i Akershus.
* Ulvåa (sideelv til Flisa) &ndash; en elv som går gjennom Åsnes, Våler, Elverum og Trysil kommuner i Hedmark.
* Ulvåa (Engerdal) &ndash; en elv i Engerdal kommune i Hedmark. 
* Ulvåa (Rauma) &ndash; en elv i Rauma kommune i Møre og Romsdal.
Kalyan-Dombivali

**Kalyan-Dombivali** (eller **Kalyan-Dombivli**) er en dobbeltby og et kommunestyre med dets rådhus beliggende i Kalyan i distriktet Thane i den indiske delstaten Maharashtra. Byen ble grunnlagt i 1982 for å administrere tvillinglandsbyene Kalyan og Dombivali. Kalyan-Dombivali hadde ved folketellingen i 2001 1&nbsp;193&nbsp;266 innbyggere, og dekker et område på 137,15 km². Kalyans historie strekker seg over 700 år. På grunn av byens høyt utdannede befolkning blir den ofte kalt *Maharashtras andre kulturelle hovedstad*, etter Pune. 

Dombivali stasjon ligger omtrent 48 km fra CST stasjon langs den sentrale jernbanelinjen (Central Railway) og er forbindet til alle deler av Maharashtra gjennom jernbane og vei. Kalyan er en av de viktigste knutepunktene i India, hvor de fleste inn- og utgående togene stopper. Nærmeste flyplass er Chhatrapati Shivaji internasjonale lufthavn som ligger 40 km unna. 

I nærheten av Kalyan ligger det også en rekke landsbyer, som f.eks. Mohone, Shahad, Titwala etc. 

## Historie
Kalyan har vært kjent som en havn fra gamle tider. Beskrivelser av Kalyan som en hovedhavn har blitt funnet i manuskripter fra antikkens Hellas. Konge Shivaji opprettet sin marineflåte her, og fastsatte Kalyan som viktigste flåtebase i hans kongerrike. Khadakpada er det vakreste og best utviklede området i Kalyan. Viktige pågående prosjekter som Godrej, Madhav, Sankalp, Mohan grp., Vasant valley, Ajmer osv. forandrer fullstendig byens utseende. 

## Demografi
Ved folketellingen i 2001 hadde Kalyan-Dombivali 1&nbsp;193&nbsp;266 innbyggere. Menn utgjorde 53&nbsp;% av befolkningen og kvinnene 47&nbsp;%. Den gjennomsnittlige lesekyndigheten i Kalyan-Dombivali er 80&nbsp;%, noe som er mye høyere enn landsgjennomsnittet på 59,5&nbsp;%. 84&nbsp;% av mennene kan lese, og 75&nbsp;% av kvinnene. 12&nbsp;% av befolkningen er barn under 6 år. Kalyan-Dombivali blir også betraktet som den raskestvoksende delen av Navi Mumbai.

## En ny internasjonal flyplass for Mumbai nær Kalyan
Union Ministery of Environment and Forests har nylig lagt frem motforestillinger til en mulig flyplass (Navi Mumbai International Airport) i nærheten av Kopra Panvel-området, mest sannsynlig på grunn av at byggingen av flyplassen vil involvere tørrlegging av lavtliggende områder i en skjør økologisk sone, i tillegg til ødeleggelse av flere hektar mangrover. For å unngå slike farlige inngrep i naturen blir det aktivt sett etter andre steder hvor flyplassen kan ligge. Dette inkluderer en landsby kalt Nevali, nær Kalyan og 55 km unna dagens flyplass i Mumbai. Det finnes en gammel og forlatt flystripe fra andre verdenskrig og Union Defence Ministry eier 6,1 km² land av området hvor den ligger. Forslaget dreier seg nå om dette området på 6,1 km². Hvis dagens forslag om en flyplass i Kopra Panvel ikke går gjennom, vil Kalyan-Nevali-området bli ansett som et byggeområde for en fremtidig internasjonal flyplass for Mumbairegionen. 
 
## Eksterne lenker
* Offisiell nettside for Kalyan-Dombivali kommunestyre  (engelsk)
Terningen Arena

**Terningen Arena** er et flerbruksanlegg ved Terningmoen leir i Elverum. Byggingen ble satt i gang i januar 2010, og trinn 1 ble ferdigstilt 23. desember 2010. Den offisielle åpningen skjedde helgen 7.–9. januar 2011.

Blant fasilitetene ved anlegget finnes det idrettshall, turnhall, konsertsal, bibliotek, kafé og kontorer.
Arealet av første byggetrinn måler rundt  kvadratmeter. Arkitekt er Thomas Bjørn Marschall, Besseggen Arkitekter. Totalentreprenør var Martin M. Bakken.

## Funksjon
Terningen Arena har som misjon å være et kultursenter for blant annet Festspillene i Elverum, konserter, håndball og turn.

I 2016 flyttet Elverums avdeling av Høgskolen i Hedmark (avdeling for helse- og idrettsfag), samt hovedadministrasjonen for HiHm hit. I 2017 ble HiHm til Høgskolen i Innlandet.

Forsvaret har velferdskontorer og idrettsfasiliteter for personell tilknyttet Terningmoen. Flere leietakere har kontorer og andre fasiliteter i Terningen Arena.

## Leietakere
* Elverum kommune (barnehage og storkjøkken)
* Høgskolen i Hedmark
* Hjelpemiddelsentralen / NAV
* Studentsamskipnaden i Hedmark
* Hedmark fylkeskommune
* Den offentlige tannhelsetjenesten
* Forsvaret
* Elverum kommunale industribygg
* Oppfølgingsenheten Frisk
* Family sports club
* Hernes institutt

## Eksterne lenker
* Terningen Arena
* Terningen Arena på Facebook.
* Artikkel om Terningen Arena med fakta og historie.
Romania under Vinter-OL 1980

**Romania under Vinter-OL 1980**. Trettifem sportsutøvere, trettitre menn og to kvinner, fra Romania deltok i fire sporter, aking, bobsleigh, hurtigløp på skøyter og ishockey under Vinter-OL 1980 i Lake Placid i USA. Romania vant ikke noen medaljer, beste plassering var to åttendeplasser i firerbob og ishockey.
 
## Medaljer

## Aking

;Menn

;Kvinner

## Bobsleigh

## Hurtigløp på skøyter

;Menn

## Ishockey

### Tabell

## Eksterne lenker
*  Romania at the 1980 Lake Placid Winter Games  på Sports-reference.com/olympics
Spania under Vinter-OL 1980

**Spania under Vinter-OL 1980**. Åtte sportsutøvere, fem menn og tre kvinner, fra Spania deltok i tre sporter, alpint, kunstløp og langrenn under Vinter-OL 1980 i Lake Placid i USA. Spania vant ikke noen medaljer, beste plassering var en fjortendeplass i storslalåm for menn.
 
## Medaljer
Odd Arvid Strømstad

**Odd Arvid Strømstad** (født 1952) er kommersiell direktør i konsertselskapet Live Nation. Han har tidligere vært administrerende direktør i TV-produksjonsselskapet Warner Bros. Norge, tidligere Dinamo Story og Eyeworks Norway.  

Strømstad arbeidet i NRK i over 20 år, de siste årene som prosjektleder og prosjektsjef. Strømstad utviklet og produserte en rekke TV-programmer for NRK. Han har blant annet vært ansvarlig for Nobels fredspriskonsert siden 1996, Spellemannprisen (seks år i NRK og seks år for TV 2), revitaliseringen av Melodi Grand Prix, samt programmer som ''Landeplage'' og *Football for Africa*. Han produserte ''Vindu mot Lillehammer'' under vinter-OL i 1994 og Eurovision Song Contest 1996.  

Strømstad kom i ''Guinness rekordbok'' med Katie Meluas konsert på Trollfeltet – 303 meter under havet – som den dypeste konserten noen sinne. Han er ansvarlig for over 200 musikkprogrammer for NRK, blant andre spesialprogrammer med Paul McCartney, Elton John, David Bowie, Pink Floyd, Whitney Houston, a-ha og Ole Paus. Han har stått bak en rekke produksjoner med a-ha, blant andre a-has konsert i Frognerparken og deres webcast-/dvd«homecoming» – som da, sammen med Madonna, var verdens mest suksessrike webcast sett i antall web-hits. Strømstad har også være ansvarlig for flere dokumentarfilmer, blant annet *Når boblene brister*, en dokumentarfilm om finanskrisen. 

Strømstad har mottatt tre Amandapriser og to Gullruter, blant annet for NRK-serien *Landeplage*. Han er gift med NRKs nyhetsanker Nina Owing.

## Referanser
Eksperimentell fysikk

**Eksperimentell fysikk** er en gren av fysikken som bedrives ved å gjøre observasjoner og av fysiske mengder med mer eller mindre veldefinerte rammevilkår. Eksperimentell fysikk kan ses som motparten til teoretisk fysikk som beskriver fysiske sammenhenger ved hjelp av matematikken.
Speaker of the House

**Speaker of the House** er et politisk verv som brukes både for:

* Speaker of the United States House of Representatives i USA
*Speaker of the House of Commons i Storbritannia
Pablo Herrera Barrantes

**Pablo Herrera Barrantes** (født 14. februar 1987 i Alajuela) er en kostarikansk fotballspiller. 17. august 2009 skrev han under en kontrakt for Aalesunds FK som varte til 2012. Han ble beskrevet av Frank Mathiesen som en rask spiller som kan spille både back og kant og som er god med begge bein. Barrantes fikk sin debut hjemme mot Bodø/Glimt 30. august 2009. 

## Referanser


## Eksterne lenker
*
Siliguri

**Siliguri** (bengali , nepali ) er en by i delstaten Vest-Bengal i India. Den ligger i Siligurikorridoren, en tynn landstripe mellom Bangladesh og Nepal. Den er også et større knutepunkt for fly, vei og jernbanetrafikk. 500 000 innenriks og 15 000 utenrikspassasjerer passerer vært år igjennom Siliguri. Indias silkevei (transportruten til Kina) passerer igjennom Siliguri. University of North Bengal ligger i Siliguri. Darjeeling Himalayan Railway, en smalsporet jernbane som står på UNESCOs verdensarvliste har utgangspunkt i Siliguri.

Siliguri er den største byen i Darjeelingdistriktet men ikke administrasjonssenter (som er Darjeeling). Byen har flere militæravdelinger, Border Security Force (BSF), Central Reserve Police Force (CRPF), Shashatra Seema Bal (SSB) og the Assam Rifles. Den sivile lufthavnen Bagdogra lufthavn ligger inne på baseområdet til det indiske luftforsvaret.

## Geografi
Siliguri ligger ved foten av Himalayafjellene og er omkranset av Hill station-byer. Mahanadaelven renner igjennom Siliguri. Sommertemperaturen går sjelden over 35 grader og byen er generelt kaldere enn resten av Vest-Bengal. Vinterne varierer fra 15 grader til så lite som 3 grader. Monsonsesongen varer fra juni til september. Klimaet rundt Siliguri er godt egnet for tedyrking.
Chien-Shiung Wu

**Chien-Shiung Wu** (forenklet kinesisk: 吳健雄, tradisjonell kinesisk: 吴健雄, pinyin: *Wú Jiànxíong*, 1912–1997) var en kinesisk-amerikansk fysiker med en ekspertise i eksperimentell fysikk og radioaktivitet. 

## Liv og virke
### Bakgrunn
Chien-Shiung Wu var datter av en skolerektor og vokste opp i Liuhe i Taicang i provinsen Jiangsu i Kina. Hun forlot hjemlandet i 1936, i en alder av 23 år, etter fysikkstudier ved den nasjonale universitet i Nanjing (eksamen i 1934).  Da reiste hun til USA for doktorgradsstudier ved University of California, Berkeley. Hun tok en doktorgrad i 1940. D45v arbeidet hun under Ernest Orlando Lawrence. 

I Berkeley ble hun kjent med en kinesisk kollega, Luke Chia-Liu Yuan (1912–2003), og de giftet seg i 1942. Sammen fikk de sønnen Vincent Yuan, som også ble fysiker. Ektemannen stammet fra Beijing og var barnebarn av den første kinesiske president, Yuan Shikai. Han arbeidet ved Brookhaven National Laboratory.

Fra 1943 forsket og underviste Chien-Shiung Wu ved Columbia University i New York.

### Atomforskning
Chien-Shiung Wu jobbet fra 1943 på Manhattanprosjektet (i prosessen for å berike uran til det spaltbare materialet <sup>235</sup>U), og hun utførte tidlig eksperimenter som motsa den hypotetiske «loven om bevaring av paritet». I 1956 beviste hun for nobelprisvinnerne Tsung-Dao Lee og Chen Ning Yang sin teori om paritetlovene. Da Lee og Yang samme året mottok nobelprisen, mente mange at Chien-Shiung Wu ble forbigått med urette. De antok at grunnen til dette var en oppfatning av eksperimentalfysikk som mindreverdig sammenlignet med teoretiske fysikk.

Hun bar kallenavn som «fysikkens førstedame», «den kinesiske Marie Curie» og «Madame Wu». Hun døde etter å ha fått sitt andre slag den 16. februar 1997, i en alder av 84 år.

I 1998 ble hun innvotert i National Women's Hall of Fame.

## Skrifter
* med S. A. Moszkowski: *Beta Decay*, Interscience 1966
* Utgiver sammen Vernon Hughes: *Muon Physics*, 3 Bind, Academic Press 1975–1977
* Wu, E. Ambler, R. W. Hayward, D. D. Hoppes, R. P. Hudson: *Experimental test of parity violation in beta decay*, Physical Review, Band 105, 1957, S. 1413–1414

## Referanser
Munsala

**Munsala** er en tidligere kommune i landskapet Österbotten i Finland. Kommunen hadde  innbyggere i 1973. Munsala var en svenskspråklig kommune (98,4&nbsp;% svensktalende i 1960).

Munsala og nabokommunene Jeppo og Nykarleby landkommune ble 1. januar 1975 slått sammen med bykommunen Nykarleby.

## Referanser




## Eksterne lenker
*
Renbygda

**Renbygda** er et tettsted i Holtålen kommune i Trøndelag. Tettstedet har  innbyggere per 1. januar , og ligger omtrent 36 kilometer nord for Røros. Renbygda ligger nordøst for og delvis sammenbygd med kommunesenteret Ålen.

## Referanser
Ghaziabad

**Ghaziabad** kan vise til

* Ghaziabad (India) – en industriby i den indiske delstaten Uttar Pradesh
* Ghaziabad (distrikt i India) – et distrikt i den indiske delstaten Uttar Pradesh
* Ghaziabad (Karachi) – en bydel i Karachi, Sindh, Pakistan
* Ghaziabad (distrikt i Afghanistan) – et distrikt i Konar-provinsen, Afghanistan
Trøa

**Trøa** er et tettsted i Selbu kommune i Trøndelag som ligger omtrent fem kilometer nordøst for kommunesenteret Mebonden. Tettstedet hadde  innbyggere per 1. januar .

## Referanser
Rekkehus

Et **rekkehus** er et hus som er bygget sammen med andre hus, som regel like hus, slik at de danner en rekke. Et rekkehus har typisk to murer/fasader felles med nabohusene, med unntak av endehusene. Fordelen ved rekkehus er at varmetap fra yttervegger minskes ved at kun to fasader vender ut mot det fri, og tomten er mindre enn ved enkeltstående hus. 

Da rekkehus ble introdusert i Sverige på 1940-tallet, vakte det motstand hos eldre sosialdemokrater, fordi selve utformingen minnet om storgodsenes forhatte rader av kummerlige krypinn for statarne. Andre protesterte mot rekkehus fordi kvadratmeterprisen ble høyere enn om man bygget i flere etasjer. Og funksjonalismens fortalere raste mot rekkehus fordi et eget hjem på bakkenivå med sin egen liten plen foran angivelig ville «borgerliggjøre» beboerne.

Rekkehus bundet sammen med garasjer eller boder kalles **kjedehus**. 

Skatteetaten kaller rekkehus for **småhus**.

## Referanser


## Typer av hus
* Enebolig
* Leilighet
* Småhus
* Bolig
* Boligblokk
* Kulturhus
* Bibliotek
* Kirke

## Se også
*Arealberegning av bygninger
Orkanger/Fannrem

**Orkanger/Fannrem** er et tettsted i Orkland kommune i Trøndelag. Tettstedet har  innbyggere per 1. januar , og består av de to sammenvokste stedene Orkanger og Fannrem som ligger omtrent 42 kilometer sørvest for Trondheim sentrum.

## Referanser


## Eksterne lenker
*
Mohammed Omer

**Mohammed Omer** (født 1984 i Rafah) er en palestinsk journalist og ytringsfrihetsaktivist som har skrevet for en rekke medier, blant andre Inter Press Service, The Nation, *[[Washington Report on Middle East Affairs]]*, Al-Jazeera, New Statesman, Free Speech Radio News, Vermont Guardian, ArtVoice Weekly, Morgenbladet og Dagsavisen, Dagens Nyheter og Aftonbladet, Arbetaren, det finske magasinet Ny Tid, Berria, Junge Welt, Pacifica Radio og Electronic Intifada. Han grunnla også bloggen Rafah Today. I Norge har Ny Tid og Morgenbladet trykket artikler av ham.

## Bakgrunn
Omar vokste opp i Rafah, nær grensa til Egypt. Han var bare seks år gammel da han begynte å arbeide, det var nødvendig for å underholde familien ettersom hans far satt i israelsk fengsel. Siden fikk han jobb hos en ryggsekk-produsent. Han har også jobbet som oversetter, journalist og programkoordinator. I juni 2006 tok han to bachelorgrader ved Islamic University of Gaza, i engelsk og litteratur.

## Priser
I 2008 ble Omer tildelt 2007 Martha Gellhorn Prize for Journalism. I tildelingen ble Omer hedret som «stemmen til de stemmeløse», og hans rapporter ble beskrevet som en «human registrering av urettferdighet pålagt et fellesskap glemt av store deler av verden». Noam Chomsky sa han hadde fulgt Omers arbeid i flere år, og ble glad da han fikk høre om prisen, «en ære som han rikt fortjener», sa han, og fortsatte: «han har fortsatt sitt arbeid med mot og integritet. Det er ingen overdrivelse å si at han kan tjene som en modell for hederlig journalistikk». Han ble i 2009 også tildelt Ossietzky-prisen av Norsk PEN, en gren av P.E.N International. Prisen ble tildelt for «fremragende prestasjoner innen ytringsfrihet». Han ble også gitt hederlig omtale i Puls Medias «20 Top Global Media Figures of 2009».

* 2006: «Best Youth Voice»
* 2008: Martha Gellhorn Prize for Journalism
* 2009: Ossietzkyprisen av Norsk PEN
* 2009: Press Freedom Prize

## Hendelser
Israelske restriksjoner har noen ganger hindret ham å reise til Vestbredden.

I 2008, mens han reiste tilbake til Gazastripen via Allenby-brua til Vestbredden, rapporterte Omer at han var blitt strippet til undertøyet sitt, ydmyket og slått av israelske soldater mens han var på vei inn til Vestbredden fra Jordan. Ifølge en FN-rapport, er Mohammed Omer overbevist om at det brutale overgrepet skjedde da sikkerhetstjenesten ble frustrert over deres manglende evne til å konfiskere pengene han hadde blitt tildelt.

Da han kom tilbake til Gaza ble han innlagt på sykehus, der det ble oppdaget at Omer var påført flere brukne ribbein og diverse andre skader på kroppen som følge av hva han hadde gjennomgått. Regjeringen i Nederland, som hadde sendt en diplomat for å ønske Omer velkommen og ledsage ham til Gaza, fremmet en offisiell protest til Israel over mishandlingen av Omer. Pressekontoret til Israels regjering sa i en uttalelse at Omer aldri ble utsatt for fysisk eller psykisk mishandling. Den sa at hans beretning var full av motsetninger og «uten grunnlag».

## Referanser
Dedan Kimathi

**Dedan Kimathi Waciuri** (født 31. oktober 1920 i Thenge, Tetu, Nyeri, henrettet 18. februar 1957), kikuyu: **Kimathi wa Waciuri**, var en kenyansk opprørsleder som kjempet mot det britiske kolonistyret i 1950-årene i Kenya. 

Han var en av de viktigste lederne for Mau Mau-opprøret, som kjempet for Kenyas selvstendighet, men ble beseiret militært. Den britiske koloniadministrasjonen og afrikanere lojale mot britene regnet Kmiathi i samtida som en terrorist, mens mange ikke-lojale afrikanere regnet han som en frihetskjemper, opprørerne ga ham tittelen feltmarskalk. Også i dag ser mange kenyanere på Kimathi som en nasjonalhelt.

## Referanser
Buvika/Ilhaugen

**Buvika/Ilhaugen** er et tettsted i Skaun kommune i Trøndelag. Tettstedet har  innbyggere per 1. januar , og består av boligfeltene Brekka, Havenget, Ilhaugen og Buvika som ligger omtrent åtte kilometer øst for kommunesenteret Børsa.
  
## Referanser
Supernytt

***Supernytt*** er et nyhetsprogram for barn som har gått på NRK Super siden januar 2010. Programmet sendes på NRK Supers TV-kanal, og er tilgjengelig for strømming på NRK Supers nett-TV og NRK TV.

Målgruppen til *Supernytt* er barn i alderen 8 til 12 år. Programmet har som formål å forklare det som skjer i Norge og verden slik at barn forstår og klarer å sette ting i en sammenheng. 

Programmet hadde rundt  seere daglig i 2019, inkludert på nett-TV.       

## Programledere

### Per 2025
*Maria Pedko Lindbäck
*Ane Norum Kvistad

### Tidligere
* Benedicte Bendiksen
* Dang Trinh
* Johannes Slettedal
* Tone Rekdal Sperre
*Bjørn Alexander
* Ragnhild Telise Kristoffersen
* Salamatu Kamara
* Tobias Rysstad
* Selma Ibrahim
* Jørgen Wear
* Philip Jason Omollo

## Sideproduksjoner
### Kåring av «årets lærer»
*Supernytt* har som tradisjon å kåre årets lærer i løpet av vår halvåret. For å bli kåret til Årets lærer må man ha gjort noe ekstra utover det å være en vanlig god lærer. Det er elevene som selv melder på sin lærer.

;Tidligere vinnere
* 2023: Troels Ørsted Yttredal, Svalbard
* 2024: Hilde Aalberg, Steinkjer skole

### Dramaserier og musikkvideoer
NRK *Supernytt* har også laget to dramaserier, *Supernytt og jakten på sannheten* og *Supernytts Julekalender* hvor den fiktive super karakteren «Pandasjefen» blir introdusert. Det ble også gitt ut en musikkvideo tilhørende hver av seriene, kalt «fake news er dust» og «ikke vær ett troll vær en nisse på nett». I 2022 sluttet Supernytt med spalten «Pandamandag» og derfor sluttet også «Pandaen» å jobbe for *Supernytt* i mini-dramaserie.

## Plattformer/stasjoner
*Supernytt* produserer nyheter på tre plattformer: TV og NRK Super/NRK TV,  men har tidligere også publisert på Instagram, YouTube, Snapchat og TikTok.

## Priser
Programmet ble kåret til beste barne- eller ungdomsprogram under Gullruten 2011. Supernytt fikk NRKs journalistpris i 2011. Programmet ble også tildelt Redd Barnas barnerettighetspris i 2011. I 2012 fikk programmet NRKs språkpris av kringkastingssjef Hans-Tore Bjerkaas og i 2013 ble det tildelt Juryeprisen under Barnemediefestivalen i Ebeltoft i Danmark for ekstrasendingen som ble laget etter 22. juli-terroren i 2011 - «Supernytt ekstra - 22. juli 2011». NRK Supernytt ble tildelt Samfunnssikkerhetsprisen 2022 for sin nyhetsformidling for barn og unge i en tid med både nasjonal og internasjonal uro.

Programmet har også vært nominert til Gullruten 2012 i klassen beste barne- eller ungdomsprogram og Gullruten 2023 og 2025 i klassen beste nyhets- eller aktualitetsprogram, mens  og  ble nominert i klassen beste programleder – nyhet, sport eller aktualitet under Gullruten 2023.

## Referanser


## Eksterne lenker
*
Bromarv

**Bromarv** er en tidligere kommune i landskapet Nyland i Finland. Kommunen hadde  innbyggere i 1973. Flertallet av innbyggerne var svenskspråklige (91,7&nbsp;% svensktalende i 1960).

1. januar 1977 ble Bromarv delt, slik at hoveddelen ble slått sammen med Tenala kommune, mens en mindre del ble innlemmet i Hangö bykommune. I 1993 ble Tenala ble slått sammen med Ekenäs, som i 2009 gikk inn i den nydannede bykommunen Raseborg.

Bromarv består av en halvøy med omgivende skjærgård nord for Hangö. På grunn av de naturskjønne omgivelsene blir folketallet mangedoblet om sommeren.

Slaget ved Hangöudd stod i *Rilaxfjärden* i Bromarv i 1714.

## Referanser




## Eksterne lenker
* ''Uppslagsverket Finland'', Bromarv
Waruhiu Itote

**Waruhiu Itote** (født 1922, død 30. april 1993), kjent som **General China**, var en av de viktigste lederne for Mau Mau-opprøret mot det britiske kolonistyret i Kenya på 1950-tallet sammen med Dedan Kimathi, Stanley Mathenge og Musa Mwariama. Itote ble fanget av britiske styrker 15. januar 1954, men i motsetning til Kimathi, som ble henrettet, ble han senere løslatt. Itote døde av slag i 1993, 71 år gammel.
Thiruvananthapuram

**Thiruvananthapuram** (malayalam , tidligere *Trivandrum*) er hovedstaden i den indiske delstaten Kerala og administrasjonssentrum i Thiruvananthapuram distrikt. Byen ligger på vestkysten av India nær fastlandets sørligste punkt. Byen som av Mahatma Gandhi ble kalt *Indias eviggrønne by*, er karakterisert av dens bølgete terreng av lave kystfjell og travle kommersielle alléer. Med nesten  innbyggere ved folketellingen i 2001 er Thiruvananthapuram den største byen i Kerala, både i størrelse og befolkning. I det tettbefolkede urbanområdet rundt byen bor det mer enn en million mennesker.  

Byen er delstatshovedstad og huser mange statlige bygg, kontorer, organisasjoner og selskaper. I tillegg til å være Keralas politiske sentrum er byen også av stor akademisk betydning og hjemmet til flere utdanningsinstitusjoner, inkludert University of Kerala. Mange vitenskapelige og teknologiske institusjoner holder også til i Thiruvananthapuram, og blant de mest fremstående kan Vikram Sarabhai Space Centre (VSSC), Technopark og Det indiske institutt for romvitenskap og teknologi (IIST) nevnes.

## Eksterne lenker
* Offisiell nettside for Thiruvananthapuram distrikt (engelsk)
* Public Relations Department Page on Trivandrum (engelsk)
* Government of Kerala Website on Thiruvananthapuram District (engelsk)
Fengslede forfatteres dag

**Fengslede forfatteres dag** er etablert av International PEN som en årlig internasjonal markering for å fokusere på de farer som forfattere, forleggere, redaktører, journalister og oversettere utsettes for ved å bruke sin ytringsfrihet.

Dagen markeres årlig 15. november. I Norge brukes dagen til å dele ut Ossietzkyprisen.

## Eksterne lenker
* Norsk PENs omtale av merkedagen
Goethes farvelære

**Goethes farvelære**, **Om fargelæren** eller **Zur Farbenlehre** er en bok av Johann Wolfgang von Goethe som ble utgitt i 1810. Verket omfatter tre seksjoner: i) En didaktisk seksjon hvor Goethe presenterer sine egne observasjoner, ii) en polemisk seksjon hvor han presenterer sin sak mot Newton, og iii) en historisk seksjon. Den inneholder noen av de tidligste og mest presise beskrivelsene av fenomener som fargede skygger, refraksjon og kromatisk abberasjon.

Boken har fått stor innflytelse på kunstverdenen, spesielt blant prerafaelittene. J.M.W. Turner studerte fargelæren grundig, og refererte til den i titlene på flere malerier (Bockemuhl, 1991). Vasilij Kandinskij anså Goethes fargeteori for å være «en av de viktigste verkene».

Selv om Goethes verk aldri ble godt mottatt av fysikere, er et antall filosofer og fysikere kjent for å ha vært opptatt av den, blant annet Arthur Schopenhauer, Kurt Gödel, Werner Heisenberg, Ludwig Wittgenstein, Rudolf Steiner og Hermann von Helmholtz. Mitchell Feigenbaum var til og med overbevist om at «Goethe hadde rett med farger!» (Ribe & Steinle, 2002).

I boken bringer Goethe klarhet i hvordan fargen blir oppfattet i forskjellige sammenhenger, og anser Isaac Newtons observasjoner for å beskrive spesielle tilfeller. Goethe var mer opptatt av fargene som en sanseopplevelse, enn av Newtons matematiske modeller av fenomenet. Mens farger ble forklart av Newton som lys med forskjellig bølgelengde, mente Goethe at dette kun dannet det ytre fundamentet for fargene. Egentlige farger slik de oppfattes av oss ble antatt å være resultatet av møtet mellom lyset og øyet, som resulterte i en sanseopplevelse der de oppstod. I vitenskapen har man kommet til en forståelse for forskjellen mellom det optiske spekteret som Newton observerte, og fenomenet om menneskelig fargesansning som Goethe presenterte.

## Goethes fargesirkel

Goethe fremsatte en symmetrisk fargesirkel. Han skriver at «den kromatiske sirkelen ... [er] arrangert på en generell måte ifølge den naturlige rekkefølgen ... for fargene som er diametriske motsetninger til hverandre i dette diagrammet er de som gjensidig fremkaller hverandre i øyet. Så, gul trenger fiolett; oransje trenger blå, rød trenger grønn, og vice versa: så ... alle mellomliggende trinn fremkaller hverandre gjensidig; den enklere fargen trenger den sammensatte, og vice versa. (Goethes fargelære, paragraf #50).
Whitsun

**Whitsun** er et angelsaksisk navn på pinse. I kristendommen kalles den for *Pentecost*, og faller på den syvende søndagen etter påske. Dagen er til minne om at Den hellige ånd kom til apostlene og regnes som dagen da den kristne kirken ble født.

## Bakgrunn og etymologi
Whitsun er sammentrekning av «White Sunday» (*hvitsøndag*), dokumentert i gammelengelske homilier som i *The Holy-Ghost, which thou did send on Whit-Sunday*. Det er en parallell benevnelse i «hwitmonedei» i klostermanualen *[[Ancrene Riwle]]* fra tidlig på 1200-tallet. Historikeren Walter William Skeat har merket seg at det angelsaksiske ordet også opptrer i norrøne *hvitasunnu-dagr*. Angelsaksiske prester var med på å innføre kristendommen til Norge på slutten av 900-tallet og begynnelsen av 1000-tallet. 

Begrepet «Whitsun» er avledet av de hvite draktene som katekumenene bærer, de som skal bli døpt denne søndagen. Dette var en tid da dåp av nyfødte fortsatt var uvanlig og det er også flere århundrer eldre enn tradisjonen med unge kvinner i sognet som kom til kirken eller kapellet i nye hvite kjoler på denne dagen.

Den engelske høytidsdagen ble kalt *Pentecoste* etter den normanniske erobringen av England i 1066. Grunnen var at den angelsaksiske geistligheten ble byttet ut med normanniske prester, abbeder og biskoper. *Pentecost* kommer fra det greske ordet πεντηκοστή [ἡμέρα], *pentekostē* [hēmera], som betyr femtiende, ettersom den jødiske høytiden sjabuót ble feiret den femtiende dagen etter pesach. Et av resultatene av språkendringene i England etter erobringen var at *hwitte* (hvitt) i økende grad ble forvekslet med *wit* (forståelse, intelligens).

Dagen etter pinse, er «Whit Monday» (*hvitmandag*), et navn som avløser formen mandag i Whitsun-uken som ble benyttet av John Wyclif og andre.

## I litteraturen
Engelsk skjønnlitteratur har gitt det opprinnelige angelsaksiske begrepet en liten renessanse, om ikke annet som poetisk ord for pinse:

* *The Whitsun Weddings*, et dikt og tittelen på en samling av Philip Larkin;
* *Whitsun*, et dikt av Sylvia Plath;
* *[[Whitsun Ale]]*, et landlig marked og festival i England med konkurranser, folkedans og musikk, vanligvis støttet av en lokal pub eller vertshus (derav ale)

## Referanser
Musa Mwariama

**Musa Mwariama** (født 1928 i Muthara, Tigania, Meru Central District, død 1989), egentlig **M'Kirigua M'Muchiri**, var en kenyansk opprørsleder.

Han var en av lederne for Mau Mau-opprøret i Meru og med rangen feltmarskalk var han den høyest rangerte maumauen i Sentral-Kenya som overlevde krigen uten å bli drept eller såret. Den seks fot høye Mwariama overlevde krigen mot britene gjennom sine unike geriljataktikker. Sammen med Dedan Kimathi og Waruhiu Itote utgjorde han kjernen i maumauenes lederskap.

## Referanser
Arkeologiåret 1752

**Arkeologiåret 1752** er en oversikt over blant annet utgravninger, fødte og avdøde personer med tilknytning til arkeologi i 1752.

## Utgravninger
* Formelle utgravninger i Pompeii fortsetter.
## Funn
*Villa dei Papyri («Papyrusenes villa») blir funnet og påfølgende utgravninger avdekket rundt 1800 forkullede papyrus-ruller. Villaen er den mest kjente og storslåtte villaen fra romertiden ved vulkanen Vesuv i Italia. Den ligger rett vest for den antikke byen Herculaneum, og ble begravd sammen med den under vulkanens store utbrudd 79 e.Kr.

## Fødsler

## Referanser
Storbritannia under Vinter-OL 1980

**Storbritannia under Vinter-OL 1980**. Førtiåtte sportsutøvere, trettiseks menn og tolv kvinner, fra Storbritannia deltok i sju sporter, aking, alpint, bobsleigh, hurtigløp på skøyter, kunstløp, langrenn og skiskyting under Vinter-OL 1980 i Lake Placid i USA. Storbritannia kom på ellevteplass med en gullmedalje. 
 
## Medaljer

## Medaljevinnerne

## Alpint

;Menn

;Kvinner

## Eksterne lenker
*Official Olympic Reports
*International Olympic Committee results database
*Olympic Winter Games 1980, full results by sports-reference.com
Kakinada

**Kakinada**  (telugu: ) er en by i East Godavari distrikt i den indiske delstaten Andhra Pradesh. Folketellingen i 2011 viste et innbyggertall på . 

Kakinada er erklært Special Economic Zone. Byen er kjent som en viktig havneby ned flere havneanlegg (Kakinada Port). Den har en dypvannshavn som bygges raskt ut. Havnen er også offshorebase for den økende oljeletingen i området. Utenfor byen ligger det en øy som heter Hope Island som bidrar til at Kakinada er en stor naturlig havn.

Byen har ord på seg for å være den best planlagte byen i India, etter Chandigarh, mye til britenes fortjeneste. 

## Geografi
Byens gjennomsnittshøyde over vannet er 2 meter. Normal årlig nedbørsmengde er mellom 110 og 115 cm.

Meridianen som definerer Indisk Standard Tid (IST), (82,5 lengdegrader) passerer gjennom byen.

## Transport
### Luft
Nærmeste flyplass er Rajahmundry, ca. 65&nbsp;km fra byen. Flyplassen har forbindelse til Hyderabad, Chennai og Visakhapatnam. Kingfisher Airlines er det flyselskapet som flyr herfra. Nærmeste internasjonale flyplass er Visakhapatnam ca. 145 km unna, som har forbindelse med de fleste store flyselskapene til de fleste større byene i landet.

### Jernbane
Kakinada er godt forbundet til resten av landet med jernbane. Byen har to større togstasjoner, Kakinada Town Junction og Kakinada Port. 

### Vei
Byen har bra veier som knytter den sammen med de andre viktige byene i delstaten. Det går ekspressbusser til Rajahmundry og Visakhapatnam hver dag hele året. National Highway-214 går rett gjennom bykjernen.

Distanser til andre viktige byer:
*Hyderabad 553&nbsp;km
*Vijayawada 210&nbsp;km
*Visakhapatnam 155&nbsp;km

### Sjø
Kakinada Port er fellesbetegnelsen for byens forskjellihe havneanlegg. Kakinadas dypvannshavn er delstatens andre største nest etter Vishakapathnam. Den begynte i britisk tid som Anchorage Port (ankringshavnen) og var i mange år den største av alle mindre havner i hele India. I dag opererer den gamle ankringshavnen parallelt med den nye dypvannshavnen. I tillegg planlegges en ny havn for å tjene KSEZ (Kakinada Special Economic Zone).

## Referanser


## Eksterne lenker
* Kakinada Seaports Limited
Ambala Sadar

**Ambala Sadar** er en by og kommune i delstaten Haryana i India. 

## Demografi
Ved folketellingen i 2001 hadde Ambala Sadar 106&nbsp;378 innbyggere. Av disse var 52% menn og 48% kvinner. 77% av befolkningen kunne lese (noe som er høyere enn landsgjennomsnittet på 59,5%).
Snappertuna

**Snappertuna** er en tidligere kommune i landskapet Nyland i Finland. Kommunen hadde  innbyggere i 1973. Flertallet av innbyggerne var svenskspråklige (92 % svensktalende i 1960).

1. januar 1977 ble Snappertuna delt, slik at hoveddelen ble slått sammen med Ekenäs kommune, mens en mindre del ble innlemmet i Karis bykommune. I 2009 gikk både Ekenäs og Karis inn i den nydannede bykommunen Raseborg.

*Snappertuna trekirke* er fra 1688, mens *Raseborgs slott* som ligger like ved Snappertuna, er fra 1370-tallet.

## Referanser
San Sebastián de los Reyes

**San Sebastián de los Reyes** er en by i Spania og den autonome regionen Madrid. Byen har over 72&nbsp;414 innbyggere og ligger 705&nbsp;moh. San Sebastián de los Reyes ligger midt i Spania, rundt 18&nbsp;km fra Madrid. 

## Idrett
Byens idrettslag omfatter blant annet fotballaget
* UD San Sebastián de los Reyes

## Referanser


## Eksterne lenker
*
Bright Size Life

***Bright Size Life*** er debutalbumet til jazz gitaristen Pat Metheny som ble utgitt i 1976. Albumet er spilt inn sammen med den senere berømte bassisten Jaco Pastorius og trommeslageren Bob Moses. Alle tre var på 1970-tallet nye i musikkbransjen med bare få albuminnspillinger bak seg. Med jazz som hovedsjanger skaper de tre musikerne noe utenom det vanlige, med påvirkning fra søramerikansk kultur til countrymusikk.

## Sporliste

## Medvirkende musikere
* Pat Metheny - Gitar (6-strenger), Elgitar(12-strenger)
* Jaco Pastorius – Fretless bass
* Bob Moses – Trommer

## Se også
* Pat Metheny

## Referanser


## Eksterne lenker
* Pat Metheny – Offisiell hjemmeside
Pushkar

**Pushkar** (hindi ) er en by i den indiske delstaten Rajasthan. Den ligger sentralt i delstaten, med Ajmer som nærmeste større by 14 kilometer i sørøstlig retning. Pushkar hadde ved folketellingen i 2001  innbyggere.

Pushkar er et populært reisemål, både for religiøse pilegrimer og turister. For troende hinduer er byen assosiert med guddommen Brahma, og Pushkar har et av svært få templer på verdensbasis som er viet til denne guden. Sentralt i byen ligger Pushkarsjøen, der de troende kan gjennomføre en rituell renselse.

Alkohol og kjøtt er totalforbudt innenfor bygrensene.

Pushkar huser en årlig kamelmesse med over hundre tusen besøkende. Byen kan også brukes som base for kamelsafarier i Tharørkenen.

## Referanser




## Eksterne lenker
*
Det gamle tinghuset

**Det gamle tinghuset** ligger på Rådstuplassen 8 i Bergen. Bygningen ble oppført mellom 1862–65 som «Bergens nye Raadstue». Som det første eksempel i Bergen, ble bygget oppført i nyromansk stil av arkitekt Franz Wilhelm Schiertz. Bygningen er forbundet med Bergen kretsfengsel med en gangbro. 

Bygningen fungerte som kombinert rettslokale og politistasjon. Rettssalene lå i andre etasje. Politiet disponerte første etasje og hadde politiarrest i kjelleren. Bergen politikorps besto den gang av politimester, politiadjutant, to politifullmektiger og ti politibetjenter. 

Bygningen fungerte som byens tinghus til nye Bergen tinghus på *Tårnplassen* ble tatt i bruk i 1933.

## Andre bygninger i Rådhuskvartalet i Bergen
* Bergen kretsfengsel
* Det gamle rådhuset
* Magistratbygningen
* Hagerupgården
* Gamle Bergen hovedbrannstasjon
* Manufakturhuset

## Eksterne lenker
* Bergen byleksikon på nett, om Det gamle tinghuset
* Bergen kommune
Magistratbygningen

**Magistratbygningen** i Bergen, også kalt **Det annekterte rådhus**, har adresse Rådstuplassen 5, og ligger i Rådhuskvartalet i Bergen sentrum.

## Historie

Magistratbygningen var opprinnelig to adskilte bygninger, hvor den østre delen mest sannsynlig er oppført like etter 1702. Bygningen var i privat eie til 1840, da kommunen overtok og innredet kontorer for byens magistrat, bestående av en borgermester og to rådmenn som ivaretok byens daglige styre og administrasjon. I 1846 fikk også politiet lokaler der. Den høyre delen ble kjøpt av kommunen allerede i 1814, og var brukt som verksted i regi av fattigvesenet frem til 1835. Fra 1841 til 1913 ble den brukt som tvangsarbeidsanstalt. Bergens offentlige Sjømannsskole hadde også tilholdssted i Magistratbygningen årene 1865-81. Magistratbygningen ble fredet av Riksantikvaren i 1927. De to delene ble besluttet sammenbygget i 1938 i stil med den eldste (venstre) delen, slik at bygget siden da har fremstått som en enhet.

## Andre bygninger i Rådhuskvartalet i Bergen
* Det gamle tinghuset
* Bergen kretsfengsel
* Det gamle rådhuset
* Hagerupgården
* Gamle Bergen hovedbrannstasjon

## Se også
* Magistraten
* Bergen magistrat

## Referanser


## Eksterne lenker
* Bergen kommunes historiske bygg
*